****

**แผนเผชิญเหตุอุทกภัยระดับท้องถิ่น**

 **ช่วงฤดูฝน พ.ศ.๒๕๖๕ องค์การบริหารส่วนตำบลภูมิ**

**อำเภอบางมูลนาก จังหวัดพิจิตร**

**โดย**

**งานป้องกันและบรรเทาสาธารณภัย สำนักปลัด**

**องค์การบริหารส่วนตำบลภูมิ**

**แผนเผชิญเหตุอุทกภัยระดับท้องถิ่น**

**ช่วงฤดูฝน ปี พ.ศ. ๒๕๖๕**

**องค์การบริหารส่วนตำบลภูมิ**

 อ้างถึง

๑.๑ พระราชบัญญัติป้องกันและบรรเทาสาธารณภัย พ.ศ. ๒๕๕๐

๑.๒ แผนการป้องกันและบรรเทาสาธารณภัยแห่งชาติ พ.ศ. ๒๕๕๘

๑.๓ แผนป้องกันและบรรเทาสาธารณภัยองค์การบริหารส่วนตำบลภูมิ พ.ศ.๒๕๖๔-๒๕๗๐

**๑. ข้อมูลทั่วไป**

 **๑.๑ ที่ตั้งและอาณาเขต**

องค์การบริหารส่วนตำบลภูมิ ตั้งอยู่ที่ ๙๑ หมู่ที่ ๓ ตำบล ภูมิ อำเภอบางมูลนาก จังหวัด พิจิตร มีพื้นที่ประมาณ ๔๑.๐๑ ตารางกิโลเมตร หรือประมาณ ๒๕,๖๑๓.๒๕ ไร่ มีอาณาเขตติดต่อกับพื้นที่ต่างๆดังนี้

 ทิศเหนือ ติดต่อกับตำบลลำประดา อำเภอบางมูลนาก จังหวัดพิจิตร

 ทิศใต้ ติดต่อกับตำบลวังกรด อำเภอบางมูลนาก จังหวัดพิจิตร

 และตำบลวังสำโรง อำเภอบางมูลนาก จังหวัดพิจิตร

 ทิศตะวันออก ติดต่อกับตำบลเนินมะกอก อำเภอบางมูลนาก จังหวัดพิจิตร

 ทิศตะวันตก ติดต่อกับตำบลวังตะกู อำเภอบางมูลนาก จังหวัดพิจิตร

 **๑.๒ เขตการปกครอง**

 องค์การบริหารส่วนตำบลภูมิ อำเภอบางมูลนาก จังหวัดพิจิตร มีพื้นที่รับผิดชอบ 2 ตำบล
ตำบลภูมิ และตำบลห้วยเขน

 **ตำบลภูมิ** มี 5 หมู่บ้าน หมู่ที่ 1 บ้านบางลำพู , หมู่ที่ 2 บ้านหนองเต่า , หมู่ที่ 3 บ้านหนองเต่า

หมู่ที่ 4 บ้านวังพรม , หมู่ที่ 5 บ้านห้วยกรวด

 **ตำบลห้วยเขน** มี 5 หมู่บ้าน หมู่ที่ 1 บ้านห้วยเขน , หมู่ที่ 2 บ้านห้วยเขน , หมู่ที่ 3 บ้านห้วยเขน หมู่ที่ 4 บ้านห้วยเขน , หมู่ที่ 5 บ้านไดมะขาม

 องค์การบริหารส่วนตำบลภูมิ พื้นที่ข้างเคียงติดกับหน่วยงาน ทางหลวงชนบทอำเภอบางมูลนากองค์การบริหารส่วนตำบลวังสำโรง / องค์การบริหารส่วนตำบลลำประดา / องค์การบริหารส่วนตำบลวังกรด เทศบาลตำบลวังตะกู

-๒-

 **๑.๓ ประชากร ศาสนา**

 องค์การบริหารส่วนตำบลภูมิ รับผิดชอบ 2 ตำบล มีจำนวนประชากร ๓,๕0๒ คน
จำแนกเป็น

 **ตำบลภูมิ** จำแนกเป็น เพศชาย ๙๘๕ คน

 เพศหญิง ๑,0๘๔ คน

 จำนวนประชากร 2,0๖๙ คน จำนวนครัวเรือน ๘๑๘ ครัวเรือน

 จำนวนผู้พิการ ๙๗ คน / จำนวนผู้สูงอายุ ๖๒๗ คน

 จำนวนสตรีมีครรภ์ – คน

 จำนวนผู้ป่วยติดเตียง ๑๕ คน

 **ตำบลห้วยเขน** จำแนกเป็น เพศชาย 6๑๗ คน

 เพศหญิง 7๗๒ คน

 จำนวนประชากร ๑,๓๘๙ คน จำนวนครัวเรือน 5๖๗ ครัวเรือน

 จำนวนผู้พิการ ๖๐ คน / จำนวนผู้สูงอายุ ๔๐๘ คน

 จำนวนสตรีมีครรภ์ – คน

 จำนวนผู้ป่วยติดเตียง ๖ คน

 จำนวนครัวเรือน ๒ ตำบล ๑,๓๘๕ ครัวเรือน ๓,๔๕๘ คน

 จำนวนประชากรแฝง ประมาณ – คน

 ส่วนใหญ่นับถือศาสนาพุทธ ร้อยละ ๙๙

 ข้อมูล ณ วันที่ ๑๘ เดือน พฤษภาคม พ.ศ. ๒๕๖๔

 (ที่มา : ข้อมูลทะเบียนราษฎร์ขององค์การบริหารส่วนตำบลภูมิ)

 **๑.๔. ลักษณะภูมิศาสตร์**

 พื้นที่องค์การบริหารส่วนตำบลภูมิ มีปัจจัยเสี่ยงมาจากพื้นที่ส่วนใหญ่เป็นที่ราบลุ่ม ตัวอำเภอบางมูลนากติดริม แม่น้ำน่าน ซึ่งห่างจากตำบลภูมิ และตำบลห้วยเขน ประมาณ 10 กม.และชุมชนแออัด โดยเฉพาะในพื้นที่คลองคลองบุษบงค์ ที่มีน้ำไหลผ่านพื้นที่ตำบลห้วยเชน ตั้งแต่หมู่ที่ 1 ถึงหมู่ที่ 4 และตำบลภูมิ ตั้งแต่หมู่ที่ 1 ถึงหมู่ที่ 4 ที่เกิดภัยขึ้นบ่อยครั้ง และจากสถานการณ์สาธารณภัยดังกล่าว มักจะมีผู้ประสบภัยที่ได้รับผลกระทบต่อชีวิตและทรัพย์สิน ตั้งแต่การบาดเจ็บเล็กน้อยไปจนถึงขั้นรุนแรงเสียชีวิต

 /ตาราง…

-๓-

ตารางที่ ๑-๑ : **ปัจจัย/สาเหตุ ที่ทำให้เกิด ความเสี่ยงจากสาธารณภัย**

| **ประเภทของภัย** | **ระดับความเสี่ยงภัย** | **ปัจจัย/สาเหตุ ที่ทำให้เกิด ความเสี่ยงจากสาธารณภัย** | **แผนงาน/โครงการ****การลดความเสี่ยง****จากสาธารณภัย** |
| --- | --- | --- | --- |
| **เสี่ยงสูง** | **เสี่ยง ปานกลาง** | **เสี่ยงต่ำ** |
| อุทกภัย | ตำบลภูมิหมู่ที่ 1-4ตำบลห้วยเขนหมู่ที่ 1-4 | หมู่ที่ 5หมู่ที่ 5 | หมู่ที่ - | ความเปราะบางชุมชนขาดความตื่นตัวในการรับมือกับภัยพิบัติความล่อแหลมเป็นหมู่บ้านที่มีลักษณะเป็นที่ราบลุ่ม ติดริมแม่น้ำยม และบ้านเรือนส่วน ใหญ่ปลูกชิดติดกันบริเวณสองฝั่ง ของแม่น้ำยมศักยภาพคนในชุมชนให้ความร่วมมือกับเจ้าหน้าที่เป็นอย่างดี ในการช่วยเหลือบรรเทาสาธารณภัย |  โครงการวางท่อระบายน้ำ คสล. ขนาด 060 ม.ในบริเวณในพื้นที่ที่มีความเสี่ยง  |

**๒. การดำเนินการเพื่อป้องกันและบรรเทาสาธารณภัย**

 ด้วยกรมอุตุนิยมวิทยาได้คาดหมายลักษณะอากาศช่วงฤดูฝนของประเทศไทย ปี ๒๕๖๕ ว่าฤดูฝนของประเทศไทยปีนี้ จะเริ่มต้นประมาณกลางเดือนพฤษภาคม และจะสิ้นสุดประมาณกลางเดือนตุลาคม โดยในช่วงเดือนสิงหาคมและกันยายนจะเป็นช่วงที่มีฝนตกชุกหนาแน่น และมีโอกาสสูงที่จะมีพายุหมุนเขตร้อนคลื่นผ่านประเทศไทยบริเวณภาคตะวันออกเฉียงเหนือ และภาคเหนือ ซึ่งจะส่งผลให้มีฝนตกหนักถึงหนักมาก อาจก่อให้เกิดสภาวะน้ำท่วมฉับพลัน น้ำป่าไหลหลาก รวมทั้งน้ำล้นตลิ่งในบางพื้นที่เพื่อเป็นการเตรียมความพร้อมรับสถานการณ์อุทกภัยในช่วงฤดูฝน ปี ๒๕๖๕ เป็นไปอย่างมีประสิทธิภาพจึงเตรียมความพร้อมรับมือสถานการณ์ที่อาจเกิดขึ้น โดยดำเนินการดังนี้

 **๒.๑.การเตรียมความพร้อมรับสถานการณ์**

 ๒.๑.๑. การเฝ้าระวังและติดตามสถานการณ์ ให้จัดตั้งคณะทำงานติดตาม เพื่อร่วมทำหน้าที่ติดตามข้อมูลสภาพอากาศ สถานการณ์น้ำ และเหตุการณ์ที่อาจส่งผลให้เกิดสาธารณภัยในช่วงฤดูฝน รวมทั้งวิเคราะห์ และประเมินสถานการณ์น้ำในพื้นที่ เพื่อใช้เป็นข้อมูลสนับสนุนการตัดสินใจของผู้อำนวยการแต่ละระดับสำหรับใช้ในการสื่อสาร แจ้งเตือนประชาชน ตลอดจนการเตรียมความพร้อมในการเผชิญเหตุได้อย่างเหมาะสมกับสถานการณ์และสภาพพื้นที่

 ๒.๑.๒. การจัดทำแผนเผชิญเหตุอุทกภัย ให้ทบทวนและปรับปรุงแผนเผชิญเหตุอุทกภัยของตำบลให้เหมาะสม สอดคล้องกับสถานการณ์ปัจจุบัน โดยให้ความสำคัญกับการจัดทำรายละเอียดในประเด็น ดังนี้

 (๑) ข้อมูลพื้นที่เสี่ยงอุทกภัยในระดับหมู่บ้าน/ชุมชน โดยการประเมินสถานการณ์ความเสี่ยงปัจจุบัน ประกอบกับข้อมูลการเกิดอุทกภัยที่เคยเกิดขึ้นในพื้นที่ เพื่อให้ข้อมูลพื้นที่เสี่ยงอุทกภัยสอดคล้องกับสถานการณ์ปัจจุบันมากที่สุด

 (๒) รายการเครื่องมือ วัสดุ ทราย กระสอบทราย อุปกรณ์ เครื่องจักรกลสาธารณภัยของหน่วยงานต่างๆ ที่มีความพร้อมใช้งานและเหมาะสมตามลักษณะของภัย

 /(๓) การกำหนด…

-๔-

 (๓) การกำหนดจุด/พื้นที่ปลอดภัยประจำหมู่บ้าน/ชุมชน เส้นทางการอพยพ การเตรียมแผนรองรับการอพยพประชาชน การเตรียมสิ่งอำนวยความสะดวกให้เพียงพอเหมาะสมระหว่างการอพยพ การจัดเตรียมแผนการ

จัดตั้งศูนย์พักพิงชั่วคราวในพื้นที่ปลอดภัย เพื่อรองรับกรณีผู้ผู้ประสบภัยที่ไม่สามารถกลับเข้าที่พักอาศัยได้ และเนื่องจากยังคงมีสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-๑๙) จึงขอให้ความสำคัญกับการจัดทำแนวทางดังกล่าว ให้สอดคล้องกับมาตรการป้องกันโรคของกระทรวงสาธารณสุข โดยได้กำหนดจุดที่เป็นที่พักพิงชั่วคราวกรณีเกิดเหตุดังนี้

|  |  |  |
| --- | --- | --- |
| - วัดหนองเต่า  | หมู่ที่ ๓ | ตำบลภูมิ |
| - โรงเรียนชุมชนภูมิวิทยา  | หมู่ที่ ๕ | ตำบลภูมิ |
| - วัดห้วยเขน | หมู่ที่ ๓ | ตำบลห้วยเขน |

 ทั้งนี้ให้ซักซ้อมแนวทางการปฏิบัติตามแผนเผชิญเหตุอุทกภัยร่วมกับหน่วยงานที่เกี่ยวข้อง เพื่อเน้นย้ำบทบาทหน้าที่ ตลอดจนสร้างความเข้าใจถึงกลไกการทำงานร่วมกันตามแนวทางของระบบบัญชาการเหตุการณ์ เมื่อเกิดสถานการณ์อุทกภัย

 ๒.๑.๓. การระบายน้ำและการเพิ่มพื้นที่รองรับน้ำ ให้มอบหมายงานป้องกันและบรรเทาสาธารณภัยในแต่ละระดับดำเนินการอย่างเป็นระบบมีความเชื่อมโยงกัน โดยเฉพาะตามรอยต่อเขตรับผิดชอบที่เป็นเส้นทางน้ำไหลผ่านและให้ความสำคัญในการดำเนินการ ดังนี้

 (๑) พื้นที่เสี่ยงในเขตชุมชน พื้นที่สำคัญทางเศรษฐกิจ และเส้นทางคมนาคมที่มักเกิดอุทกภัยเป็นประจำ ให้เร่งทำการขุดลอกท่อระบายน้ำ ทำความสะอาดร่องน้ำ เพื่อกำจัดสิ่งกีดขวางออกจากทางระบายน้ำ

 (๒) คู คลอง แหล่งน้ำต่างๆ ให้เร่งกำจัดวัชพืช ขยะ สิ่งกีดขวางทางน้ำ เพื่อให้สามารถรองรับน้ำฝน และน้ำจากท่อระบายน้ำได้อย่างเต็มประสิทธิภาพ

 (๓) สำหรับน้ำที่มีการระบาย ขอให้กำหนดแนวทาง และวิธีการในการลำเลียงน้ำไปยังพื้นที่รองรับน้ำ ต่างๆ อาทิ การเปิดทางน้ำ การสูบส่งน้ำไปยังแหล่งน้ำสาธารณะ เป็นต้น เพื่อประโยชน์ในการกักเก็บเก็บน้ำไว้ใช้กรณีเกิดสถานการณ์ฝนทิ้งช่วง

 ๒.๑.๔. การตรวจสอบความมั่นคงแข็งแรงสถานที่ใช้กักเก็บน้ำ/กั้นน้ำ สระน้ำ พนังกั้นน้ำให้มอบหมายผู้รับผิดชอบเข้าสำรวจตรวจสอบ และปรับปรุงให้เกิดความมั่นคงแข็งแรงเพื่อให้สามารถรองรับกรณีฝนตกหนัก หรือน้ำไหลเข้า/ผ่านในปริมาณมาก รวมทั้งสร้างความความมั่นใจให้กับประชาชนในพื้นที่

 ๒.๑.๕. การแจ้งเตือนภัย เมื่อมีแนวโน้มการเกิดสถานการณ์อุทกภัย วาตภัย และดินโคลนถล่มขึ้นในพื้นที่ ให้ดำเนินการตามแนวทาง ดังนี้

 (๑) แจ้งเตือนไปยังงานป้องกันและบรรเทาสาธารณภัยในแต่ละระดับตลอดจนหน่วยงานที่เกี่ยวข้อง เพื่อเตรียมบุคลากร วัสดุอุปกรณ์ เครื่องจักรกลสาธารณภัยให้พร้อมเผชิญเหตุและเตรียมการในพื้นที่เสี่ยงภัยเป็นการล่วงหน้า

 (๒) แจ้งเตือนให้ประชาชนทราบในทุกช่องทาง ทั้งในรูปแบบที่เป็นทางการและไม่เป็นทางการ อาทิ สื่อสังคมออนไลน์ วิทยุชมชน หอกระจายข่าวประจำหมู่บ้าน เพื่อให้ประชาชนรับทราบข้อมูลข่าวสาร ตลอดจนแนวทางการปฏิบัติตนให้เกิดความปลอดภัย ช่องทางการแจ้งข้อมูล และการขอรับความช่วยเหลือจากภาครัฐ

 /(๓) การแจ้ง…

-๕-

 (๓) การแจ้งเตือนภัยได้แบ่งระดับตามความหมายของสีดังต่อไปนี้

 **สีแดง** หมายถึง สถานการณ์อยู่ในภาวะอันตรายสูงสุด ให้อาศัยอยู่แต่ในสถานที่ปลอดภัยและปฏิบัติตามข้อสั่งการ

 **สีส้ม** หมายถึง สถานการณ์อยู่ในภาวะเสี่ยงอันตรายสูง เจ้าหน้าที่กำลังควบคุมสถานการณ์ให้อพยพไปยังสถานที่ปลอดภัย และปฏิบัติตามแนวทางที่กำหนด

 **สีเหลือง** หมายถึง สถานการณ์อยู่ในภาวะเสี่ยงอันตราย มีแนวโน้ม ที่สถานการณ์จะรุนแรงมากขึ้น ให้จัดเตรียมความพร้อม รับสถานการณ์ และปฏิบัติตามคำแนะนำ

 **สีน้ำเงิน** หมายถึง สถานการณ์อยู่ในภาวะเฝ้าระวัง ให้ติดตามข้อมูลข่าวสารอย่างใกล้ชิดทุกๆ ๒๔ ชั่วโมง

 **สีเขียว** หมายถึง สถานการณ์อยู่ในภาวะปกติ ให้ติดตามข้อมูลข่าวสารเป็นประจำ

 **๒.๒. การเผชิญเหตุเมื่อเกิดหรือคาดว่าจะเกิดสถานการณ์อุทกภัย**

ให้ยึดแนวทางการจัดการสาธารณภัยในภาวะฉุกเฉิน ตามแผนการป้องกันและบรรเทาสาธารณภัยแห่งชาติ

พ.ศ.๒๕๕๘ และกฎหมายว่าด้วยการป้องกันและบรรเทาสาธรณภัย โดยดำเนินการตามแนวทาง ดังนี้

 ๒.๒.๑. จัดตั้งศูนย์บัญชาการเหตุการณ์ เพื่อเป็นศูนย์ควบคุม สั่งการ และอำนวยการหลักในการระดมสรรพกำลัง ตลอดจนการประสานการปฏิบัติระหว่างหน่วยงานต่างๆ ทั้งฝ่ายพลเรือน หน่วยทหาร และองค์กรสาธารณกุศล

 ๒.๒.๒. ประสานฝ่ายปกครอง กำนัน ผู้ใหญ่บ้าน ผู้นำชุมชน ตลอดจนอาสาสมัคร ประชาชนจิตอาสา เตรียมความพร้อมเฝ้าระวังพื้นที่เสี่ยงในชุมชน พื้นที่ที่สำคัญทางเศรษฐกิจ สถานที่สำคัญต่างๆ และร่วมกันกำจัดสิ่งกีดขวางทางน้ำเมื่อเกิดฝนตกหนักในพื้นที่ ทั้งนี้ หากมีกรณีน้ำท่วมขังสร้างความเดือดร้อน ความเสียหายต่อทรัพย์ของประชาชน ให้เร่งกำหนดแนวทางการระบายน้ำ

 ๒.๒.๓. จัดชุดปฏิบัติการเร่งให้ความช่วยเหลือด้านการดำรงชีพแก่ประชาชนที่ประสบภัยตามวงรอบอย่างต่อเนื่อง อาทิ การจัดตั้งโรงครัว ความช่วยเหลือด้านอาหาร น้ำดื่ม การรักษาพยาบาลโดยอย่าให้เกิดความซ้ำซ้อนในการปฏิบัติ และเชิญชวนประชาชนจิตอาสามีส่วนร่วมกับภาครัฐในการให้ความช่วยเหลือประชาชนที่ประสบภัยทั้งหน่วยทหาร ตำรวจ ฝ่ายปกครอง สถาบันการศึกษา ตลอดจนประชาชนจิตอาสา

 ๒.๒.๔ กรณีบ้านเรือนประชาชนได้รับความเสียหายให้บูรณาการหน่วยงานเป็นทีมช่างในพื้นที่เพื่อเร่งซ่อมแซมบ้านเรือนประชาชนโดยเร็ว

 ๒.๒.๕ กรณีเส้นทางคมนาคมได้รับความเสียหาย หรือถูกน้ำท่วมจนประชาชนไม่สามารถใช้ยานพาหนะสัญจรได้ ให้จัดทำป้ายแจ้งเตือนพร้อมทั้งจัดเจ้าหน้าที่อำนวยความสะดวกการจราจร แนะนำเส้นทางเลี่ยงที่ปลอดภัย รวมทั้งจัดยานพาหนะที่เหมาะสม อาทิ เรือ รถยกสูง เพื่อให้ความช่วยเหลือประชาชนและให้เร่งซ่อมแซมเส้นทางที่ชำรุด/ถูกตัดขาด เพื่อให้ประชาชนใช้สัญจรได้โดยเร็ว

 ๒.๒.๖ เน้นย้ำการสื่อสารสร้างการรับรู้ให้กับประชาชนในช่วงเกิดสถานการณ์อุทกภัยผ่านสื่อมวลชน ตลอดจนสื่อแขนงต่าง ๆ และสื่อสังคมออนไลน์ เพื่อให้เกิดความเข้าใจถึงแนวทางการแก้ไขปัญหาของภาครัฐอย่างต่อเนื่อง

 ๒.๒.๗ ให้รายงานสถานการณ์อุทกภัยที่เกิดขึ้น เพื่อใช้เป็นข้อมูลในการประเมินสถานการณ์และเสนอความเห็นต่อผู้บัญชาการในการตัดสินใจสั่งการในเชิงนโยบายต่อ